cyanic-selkie/wikianc huggingface dataset:
চাঁদের পাহাড় (চলচ্চিত্র)
কম্পিউটার সংযোজন
এই ছবিতে বেশকিছু অংশ কম্পিউটারের মাধ্যমে করা হবে। বিশেষত আগ্নেয়গিরি ও বুনিপ স্থানে অনেক সংযোজনার প্রয়োজন হবে।
সংগীত
কমলেশ্বর মুখোপাধ্যায় পরিচালিত এর আগের দুইটি চলচ্চিত্র উড়ো চিঠি এবং মেঘে ঢাকা তারাতে সংগীত পরিচালক ছিলেন দেবজ্যোতি মিশ্র। চাঁদের পাহাড়-এও তিনিই সংগীত পরিচালক ছিলেন। কিন্তু চলচ্চিত্র মুক্তির মাত্র কয়েকদিন আগে তার স্থানে ইন্দ্রদীপ দাশগুপ্তকে দায়িত্ব দেয়া হয়। প্রযোজক শ্রীকান্ত মোহ্‌তা বলেন, তার (দেবজ্যোতি) করা সংগীত এই চলচ্চিত্রে ঠিক মানাচ্ছিল না। তাই এই পরিবর্তন।
ইন্দ্রদীপ বলেন, তাকে প্রযোজক জিজ্ঞেস করে চলচ্চিত্রের জন্য গান তৈরী করতে তার কতদিন সময় লাগবে। তিনি উত্তর করেন মাত্র ৪ দিন। তখনই তাকে এই চলচ্চিত্রের সংগীত করার দায়িত্ব দেয়া হয়। তিনি আরো বলেন, মিশর রহস্য একটি বড় চলচ্চিত্র ছিল, কিন্তু চাঁদের পাহাড় আরো বড় চলচ্চিত্র। তাই এটি একটি বিশাল দায়িত্ব।
ওরে যাত্রী (১৯৫১-এর চলচ্চিত্র)
ওরে যাত্রী একটি বাংলা চলচ্চিত্র যেটি রাজেন চৌধুরী পরিচালিত এবং ফটোগ্রাফি পরিচালনা করেন অনিল গুপ্ত। এই চলচ্চিত্রটি ১ জানুয়ারি ১৯৫১ সালে কল্প চিত্রমন্দির ব্যানারে ব্যানারে মুক্তি পেয়েছিল। এই চলচ্চিত্রটি সংগীত পরিচালনা করেছিলেন কালীপদ সেন। এই সিনেমাটির মুখ্য চরিত্রে অভিনয় করেন উত্তম কুমার ও প্রভা দেবী। এই চলচ্চিত্রটি সাদা কালো ছিল।
কালি মন্দির
কালি মন্দির বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার কাহালু উপজেলায় অবস্থিত একটি প্রাচীন মন্দির। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা
বিবরণ
কালি মন্দিরটি একটি প্রাচীন চতুর্ভুজাকৃতির মন্দির। এর অভ্যন্তরে একটি একটি কক্ষ রয়েছে। মন্দিরটি দোচালা আকৃতির। ভিতরে প্রবেশের জন্য একটি প্রবেশদ্বার রয়েছে। মন্দিরের দেয়ালে উপরে চিত্র লক্ষ্য করা যায়। রক্ষণাবেক্ষণের অভাবে আকর্ষনীয় মন্দিরটির গায়ে এখন বিপর্যয়ের চিহ্ন দেখা যায়।
মিচেল ম্যাকক্লেনাগান
মিচেল জন ম্যাকক্লেনাগান (Mitchell John McClenaghan; জন্ম: ১১ জুন, ১৯৮৬) হকস বে এলাকার হ্যাস্টিংসে জন্মগ্রহণকারী নিউজিল্যান্ডের বিশিষ্ট আন্তর্জাতিক ক্রিকেটার। নিউজিল্যান্ড দলে তিনি মূলতঃ বামহাতি ফাস্ট বোলাররূপে খেলে থাকেন। সেন্ট্রাল ডিস্ট্রিক্টস স্ট্যাগসের পক্ষে প্রথম-শ্রেণীর ঘরোয়া ক্রিকেটে অংশগ্রহণ করছেন মিচেল ম্যাকক্লেনাগান।
অধিবংশাণুবিজ্ঞান
ডান|থাম্ব|449x449পিক্সেল|অধিবংশাণুগত কার্যপ্রণালী জীববিজ্ঞানে অধিবংশাণুবিজ্ঞান (ইংরেজি Epigenetics) বলতে উত্তরাধিকার সূত্রে অর্জিত এমন সব বহির্বৈশিষ্ট্য বা ফিনোটাইপকে বোঝায়, যা ডিএনএ অনুক্রমের মধ্যে কোনও পরিবর্তন আনে না। গ্রিক উপসর্গ "এপি" epi- ( ἐπι- "বাইরে, বহিঃস্থ") অধিবংশাণুগত বৈশিষ্ট্য বলতে প্রথাগত উত্তরাধিকার সূত্রে প্রাপ্ত বৈশিষ্ট্য "ছাড়াও" কিছু "অতিরিক্ত বা বাড়তি" বৈশিষ্ট্যকে বোঝায়।
মিচেল ম্যাকক্লেনাগান
খেলোয়াড়ী জীবন
২০০৯ সালে প্রথম-শ্রেণীর বাইরের খেলায় তিনি নিউজিল্যান্ডের উদীয়মান খেলোয়াড়দের নিয়ে গড়া একাদশে অংশগ্রহণ করে ইংল্যান্ড লায়ন্সের বিরুদ্ধে ৩৬ রানের বিনিময়ে ৫ উইকেট দখল করেন।
অধিবংশাণুবিজ্ঞান
জিন বা বংশাণুর কার্যকলাপ বা অভিব্যক্তির পরিবর্তন (বংশানুক্রম ছাড়া) বাইরের যেসব মাধ্যম দ্বারা প্রভাবান্বিত তা অধিবংশাণুবিজ্ঞানের আলোচ্য বিষয়।
মুজাফফারাবাদ
মুজাফফারাবাদ হল পাকিস্তানের আজাদ জম্মু কাশ্মীরের রাজধানী ও মিরপুরের পর দ্বিতীয় বৃহত্তম শহর।
অধিবংশাণুবিজ্ঞান
সুকেন্দ্রিক কোষের জীববিজ্ঞানে কোষ বিভাজনে অধিবংশাণুগত পরিবর্তন একটি উৎকৃষ্ট উদাহরণ। কোষের গাঠনিক পরিবর্তনের সময় মাতৃকোষ ভ্রুণে অন্য কার্যক্ষমতা বিশিষ্ট ভিন্ন ভিন্ন কোষে পরিবর্তিত হয় এবং এক পর্যায়ে এক অপরের থেকে সম্পূর্ণ ভিন্ন কোষে পরিবর্তিত হয়। অন্য কথায়, একটি একক নিষিক্ত ডিম্বাণু - ভ্রূণকোষ - মাইটসিস প্রক্রিয়ায়, বিভিন্ন ধরনের অপত্য কোষ যেমনঃ স্নায়ুকোষ, পেশী কোষ, আবরণী টিস্যু, রক্তনালী ইত্যাদিতে পরিবর্তিত হয়। আর তা সম্ভব হয় একেক ক্ষেত্রে একেক বংশাণুর অভিব্যক্তি প্রকাশের মাধ্যমে।
মিচেল ম্যাকক্লেনাগান
খেলোয়াড়ী জীবন
১ ফেব্রুয়ারি, ২০১৬ তারিখে নিউজিল্যান্ড ক্রিকেট কর্তৃপক্ষ কর্তৃক ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ১৫-সদস্যের নিউজিল্যান্ড দলে তাকেও অন্তর্ভুক্ত করে। সুপার টেন পর্বে দলের দ্বিতীয় খেলায় জয়লাভে প্রভূতঃ সহায়তা করেন। ১৮ মার্চ, ২০১৬ তারিখে ধর্মশালার এইচপিসিএ স্টেডিয়ামে চিরপ্রতিদ্বন্দ্বী অস্ট্রেলিয়ার বিপক্ষে ৩/১৭ বোলিং পরিসংখ্যান গড়ে দলকে ৮ রানে জয়লাভ করান। খেলায় তিনি ম্যান অব দ্য ম্যাচের পুরস্কার পান।
বাবুই
বাবুই Ploceidae গোত্রের অন্তর্গত একদল প্যাসারাইন পাখি। খুব সুন্দর বাসা বোনে বলে এরা "তাঁতি পাখি" (Weaver Bird) নামেও পরিচিত। এদের বাসার গঠন বেশ জটিল আর আকৃতি খুব সুন্দর। কয়েক প্রজাতির বাবুই একাধিক কক্ষবিশিষ্ট বাসা তৈরি করতে পারে। তুতির সাথে এরা ঘনিষ্ঠভাবে সম্পর্কিত। এরা মূলত বীজভোজী পাখি, সে জন্য তাদের ঠোঁটের আকৃতি বীজ ভক্ষণের উপযোগী; চোঙাকার আর গোড়ায় মোটা। অধিকাংশ বাবুই প্রজাতির আবাস সাব-সাহারান আফ্রিকায়, তবে কয়েকটি প্রজাতি এশিয়ায় স্থায়ী। অল্প কয়েকটি প্রজাতিকে বিভিন্ন দেশে অবমুক্ত করা হয়েছে। থাম্ব|খুব সুন্দর [[বাসা বোনে বলে এরা "তাঁতি পাখি" (Weaver Bird) নামেও পরিচিত।]] এরা বেশ দলবদ্ধ প্রাণী আর কলোনি করে জীবনযাপন করতে অভ্যস্ত।
অধিবংশাণুবিজ্ঞান
সংজ্ঞা
এপিজিনেটিক্স শব্দটি সমকালীন সময়ে ১৯৯০-এর দশকে উদ্ভূত হয়। তবে কয়েক বছর ধরে কিছুটা পরিবর্তিত অর্থে ব্যবহৃত হয়ে আসছে। এপিজিনেটিক বৈশিষ্ট্যের  ধারণার একটি সংজ্ঞা ২০০৮ সালে একটি কোল্ড স্প্রিং হারবার সভায় প্রণীত হয়েছিল। যা হলোঃ "ডিএনএ সিকুয়েন্সে বা বংশাণুক্রমে কোনও পরিবর্তন ছাড়াই ক্রোমোসোমে পরিবর্তনের ফলে  "প্রতিষ্ঠিত উত্তরাধিকার সূত্রে বহনযোগ্য ফিনোটাইপ" যদিও আলাদা সংজ্ঞায় উত্তরাধিকার সূত্রে বহনযোগ্য নয় এরূপ জিনগত বৈশিষ্ট্যসমূহও অন্তর্ভুক্ত হচ্ছে।
মুজাফফারাবাদ
ইতিহাস
১৬৪৬ সালে কাশ্মীরের চাক সাম্রাজ্যের শাসক সুলতান মুজাফ্ফর খান কর্তৃক শহরটি প্রতিষ্ঠিত হয়। তিনি একই বছর মুঘল আগ্রাসন বন্ধ করার জন্য মুজাফ্ফরাবাদ লাল দুর্গের কাজও সমাপ্ত করেন।
অধিবংশাণুবিজ্ঞান
আণবিক ভিত্তি
অধিবংশাণুগত পরিবর্তন কিছু নির্দিষ্ট বংশাণুকে সক্রিয় করে, কিন্তু ডিএনএ ক্রমকে পরিবর্তিত করে না। ডিএনএর আণবিক গঠন (ক্রম নয়) অথবা সাহায্যকারী ক্রোমাটিন প্রোটিন পরিবর্তিত হয়ে সক্রিয় বা নিষ্ক্রিয়করণ করতে সক্ষম। এই প্রক্রিয়ায় কোষ বিভাজিত হয়ে বহুকোষী জীবে প্রতিটি কোষের নিজ নিজ কাজের জন্যপ্রয়োজনীয় বংশাণু শুধু প্রকাশিত হয়। অধিবংশাণুগত পরিবর্তনসমূহ কোষ বিভাজিত হলেও অপরিবর্তিত থাকে। বেশিরভাগ অধিবংশাণুগত পরিবর্তন প্রতিটি জীবের জীবদ্দশায় সংগঠিত হয়। আর তা উত্তরাধিকার সূত্রে জীবের বংশধরের মাঝে "আন্তঃপ্রজন্ম  অধিবংশাণুগত উত্তরাধিকার" (ট্রান্সজেনারেশনাল এপিজিনেটি ইনহেরিটেন্স) পদ্ধতিতে প্রেষিত হয়। সর্বোপরি, ডিম্বাণু বা শুক্রাণুতে যদি কোনো বংশাণু নিষ্ক্রিয়করণ ঘটে, তা নিষিক্ত হলে পরবর্তী প্রজন্মের মাঝেও স্থানান্তরিত হওয়ার সুযোগ থেকে যায়।
অধিবংশাণুগত পদ্ধতি কয়েকটি ধাপের হতে পারে। এর মধ্যে রয়েছে প্যারামিউটেশন, বুকমার্কিং, বংশাণু নিষ্ক্রিয়করণ, এক্স - ক্রোমোজোম নিষ্ক্রিয়করণ, ডিএনএ মিথাইলেশোন, কার্সিনোজিনেসিসের ধাপ, হিস্টোন নিয়ন্ত্রণ, অপুংজনি এবং ক্লোনিং।
মুজাফফারাবাদ
জনসংখ্যা উপাত্ত
মুজাফ্ফরাবাদের মানুষ বিভিন্ন আঞ্চলিক ভাষায় কথা বলে, যেমন পাহাড়ি, ছাচি, গোজরি, পাঞ্জাবি, কাশ্মীরি প্রভৃতি। এছাড়াও উর্দু, সিনা, বাল্টি ভাষায়ও কথা বলে।
বাবুই
গঠন
বেশিরভাগ বাবুই প্রজাতির পুরুষ সদস্য বেশ উজ্জ্বল রঙের হয়। কিছু প্রজাতি তাদের প্রজনন মৌসুমে বর্ণের ভিন্নতা প্রদর্শন করে।
ধরণ
বাংলাদেশে তিন ধরনের বাবুই দেখা যায়: দেশি বাবুই (Ploceus philippinus), দাগি বাবুই (Ploceus manyar) ও বাংলা বাবুই (Ploceus benghalensis)।
বাসস্থান
বাবুই পাখির বাসা উল্টানো কলসির মত দেখতে। বাসা বানাবার জন্য বাবুই খুব পরিশ্রম করে। ঠোঁট দিয়ে ঘাসের আস্তরণ সারায়। যত্ন করে পেট দিয়ে ঘষে(পালিশ করে) গোল অবয়ব মসৃণ করে। শুরুতে দুটি নিম্নমুখী গর্ত থাকে। পরে একদিক বন্ধ করে ডিম রাখার জায়গা হয়। অন্যদিকটি লম্বা করে প্রবেশ ও প্রস্থান পথ হয়। কথিত আছে: রাতে বাসায় আলো জ্বালার জন্য বাবুই জোনাকী ধরে এনে গোঁজে।
বাসা তৈরির উপকরণ
বাবুইয়ের বাসা করার জন্য প্রয়োজন হয় নলখাগড়া ও হোগলার বন। কিন্তু দেশে নল ও হোগলার বন কমে যাওয়ায় এই বাবুইয়ের সংখ্যা খুবই কম। তা ছাড়া এই পাখি যেখানে বাস করে—নল ও হোগলার বনে—সেখানে মানুষের চলাচল থাকে। এরা সাধারণত খুটে খুটে বিভিন্ন ধরনের বীজ, ধান, ভাত, পোকা, ঘাস, ছোট উদ্ভিদের পাতা, ফুলের মধু-রেণু ইত্যাদি খেয়ে জীবনধারন করে। গ্রিষ্মকাল এদের প্রজনন ঋতু। তারা সাধারণত কাটা জাতীয় বৃক্ষে বাসা তৈরি করে এবং আহার সংগ্রহে সুবিধা হয় এমন স্থান নির্বাচন করে। thumb|[[তাল|তালগাছে বাবুইয়ের বাসা]]
বিলুপ্তির পথে
বাংলাদেশে বাংলা ও দাগি বাবুই এর প্রজাতি বিলুপ্তির পথে, তবে দেশি বাবুই এখনো দেশের সব গ্রামের তাল, নারিকেল, খেজুর, রেইনট্রি গাছে দলবেঁধে বাসা বোনে। এরা সাধারণত মানুষের কাছাকাছি বসবাস করে, তাই দেখা যায় এদের বাসা মানুষের হাতের নাগালের মাত্র পাঁচ অথবা ছয় ফুট উপরে। ফলে অনেক অসচেতন মানুষ এদের বাসা ভেঙে ফেলে আর একারণেই এদের সংখ্যা রহস্যজনকভাবে কমে যাচ্ছে। থাম্ব|বাবুইএর বাসার বুনন
মুজাফফারাবাদ
জনসংখ্যা উপাত্ত
১৯৯৮ সালের আদমশুমারী অনুযায়ী মু্াফ্ফরাবাদের মোট জনসংখ্যা ৭২৫০০০ জন, এবং ১৯৯৯ সালের প্রকল্প অনুসারে ৭৪১০০০ জন।
প্রশাসন
মুজাফ্ফরাবাদ শহর একটি পৌর কাউন্সিল দ্বারা শাসিত হয়। মুজাফ্ফরাবাদ শহরে একটি মাত্র প্রাদেশিক আইনসভার আসন রয়েছে, আর এটি হল আজাদ জম্মু কাশ্মীর এলএ ২৬।
নাইজেরিয়ার চলচ্চিত্র
নাইজেরিয়ার চলচ্চিত্রকে, অনেক সময় অপ্রাতিষ্ঠানিকভাবে নলিউড বলা হয়ে থাকে, যেগুলো হলো নাইজেরিয়াতে তৈরি চলচ্চিত্র; এটির যাত্রা শুরু হয় ১৯ শতকের শেষের দিকে এবং ২০ শতকের শুরুতে ঔপনেবেশিক যুগে। নাইজেরিয় ছায়াছবির ইতিহাস এবং এর উন্নয়ন সময়কালকে সাধারণত চারটি যুগে শ্রেণিবিভাগ করা হয়ঃ ঔপনিবেশিক যুগ, স্বর্ণ যুগ, ভিডিও ফিল্ম যুগ এবং বর্তমানের নতুন নাইজেরিয় চলচ্চিত্র।
নাইজেরিয়াতে কাইনেটোস্কোপের আকারে চলচ্চিত্র আসে ১৯শতকের শেষে। ২০শতকের শুরুতে এগুলোর পরিবর্তে চলচ্চিত্র প্রদর্শনী যন্ত্র ব্যবহার শুরু হয়, প্রথম চলচ্চিত্রটি লাগোসে গ্লোভার মেমোরিয়াল হলে ১৯০৩সালের ১২-২২আগস্ট প্রদর্শন করা হয়। ১৯২৬সালে নাইজেরিয়ার প্রথম ফিচার চলচ্চিত্র ছিল জিয়োফ্রে বার্কাসের প্রযোজনায় পালাভের; এই সিনেমাতেই প্রথম নাইজেরিয় অভিনেতাদের কথা বলতে দেখা যায়। ১৯৫৪ সালে, নাইজেরিয়াতে ভ্যানে করে ৩.৫মিলিয়ন লোকদের মাঝে চলচ্চিত্র প্রদর্শন করা হয়, আর নাইজেরিয় ফিল্ম ইউনিটের প্রযোজনায় ৪৪টি ছবিঘরে ফ্রিতে চলচ্চিত্র প্রদর্শন করা হয়। সম্পূর্ণ নাইজেরিয় ফিল্ম ইউনিটের অধীনে প্রথম চলচ্চিত্র ছিল স্যাম জেব্বার ফিঞ্চো (১৯৫৭); এটিই প্রথম রঙিন নাইজেরিয় চলচ্চিত্র।
১৯৬০ সালে নাইজেরিয়ার স্বাধিনতার পরে, নতুন ছবিঘর গড়ে উঠলে চলচ্চিত্র ব্যবসা আরও বড় হয়। এর কারণে, ১৯৬০ থেকে ১৯৭০ এ হলগুলোতে নাইজেরিয় সিনেমার পরিমাণ বেড়ে যায়, বিশেষ করে পশ্চিমা নাইজেরিয় প্রযোজনা প্রতিষ্ঠানগুলো যেমন হুবার্ট অগুন্ডে এবং মোসেস ওলাইয়া বড় পর্দায় পরিবর্তিত হয়। ১৯৭২ সালে, ইয়াকুবু গয়োন একটি আদেশ জারি করেন, যেখানে ৩০০টি সিনেমা হলের মালিকানা বিদেশিদের কাছ থেকে নাইজেরিয়দের মাঝে হস্তান্তরের কথা বলা হয়, এতে সিনেমা এবং চলচ্চিত্রে নাইজেরিয়দের ভূমিকা বৃদ্ধি পায়। ১৯৭৩ থেকে ১৯৭৮ পর্যন্ত ওয়েল বুমও নাইজেরিয়াতে চলচ্চিত্রের উন্নয়নে ভূমিকা রাখে, ক্রয়ক্ষমতা বৃদ্ধির জন্য নাইজেরিয়ার নাগরিকরা সিনেমা হলে এবং টেলিভিশন সেটে টাকা খরচের মতো যথেষ্ট টাকা আয় করে। কিছু সাধারণ চলচ্চিত্রের পরে, ওয়ালে এডেনুগার পাপা আজাস্কো (১৯৮৪) প্রথম ব্লকবাস্টার হয়, এটি প্রায় ₦৬১,০০০ (২০১৫ তে ₦২১,৫৫২,৬৭৩) তিন দিনে আয় করে। এক বছর পরে, মোসেস ওলয়াইয়ার মোসেবোলাটান (১৯৮৫) ₦১০৭,০০০ (২০১৫সালে ₦৪৪,১৮০,৪৯৯) ৫দিনে আয় করে।
স্বর্ণ যুগের পতনের পরে, নাইজেরিয় চলচ্চিত্র শিল্প উন্নতির দেখা পয় ১৯৯০ এর দিকে, যখন মূলত ডিরেক্ট-টু-ভিডিও চলচ্চিত্র লিবিং ইন বন্ডেজ (১৯৯২) মুক্তি পায়; বার্ষিক চলচ্চিত্র প্রযোজনার হিসাবে ২০০০ এর মধ্যে এটি পৃথিবীর দ্বিতীয় বৃহত্তম চলচ্চিত্র শিল্পে পরিণত হয়, যা যুক্তরাষ্ট্রের আগে চলে যায় এবং শুধুমাত্র ভারতের পেছনে রয়ে যায়। আফ্রিকান উপমহাদেশের পর্দাগুলোতে এটি আধিপত্য বিস্তার করতে থাকে, তাছাড়া ক্যারিবিয়ান এবং দেশান্তরদের মাঝে, সংস্কৃতিকে প্রভাবিত করে এসকল সিনেমা এবং অভিনেতাদের কারণে তাদের নাম উপমাহাদেশ জুড়ে পারিবারিক নামে পরিণত হয়েছে। এই ব্যাপক প্রচলনের কারণে বিভিন্ন দেশে নাইজেরিয় চলচ্চিত্রের উপর নিষেধাজ্ঞা তৈরি হয়, যা "নাইজেরিয়ালাইজেশন অফ আফ্রিকা" নামক তত্ত্বের উপর ভিত্তি করে তৈরি করা হয়।
মধ্য ২০০০ এর পর থেকে, ভিডিও-ফিল্ম যুগের পতনের সময়, মানসম্পন্ন চলচ্চিত্র এবং চলচ্চিত্রে পেশাদারিত্ব আনতে নাইজেরিয়া কিছু বাধার মধ্য দিয়ে গিয়েছে, যার মধ্যে ছিল ২০০৯ এর দ্যা ফিগারিন যা সমসাময়িক নাইজেরিয় চলচ্চিত্রের জন্য একটি নতুন মোড় ছিল। তারপরে পুনরায় সিনেমার উন্ময়ন ঘটে, এবং ধীরে ধীরে নাইজেরিয়াতে সিনেমা সংস্কৃতি ফিরে আসে। ২০১৩ সালে, আয় এবং মূল্যের হিসেবে, নাইজেরিয় চলচ্চিত্র পৃথিবীর তৃতীয় দামী চলচ্চিত্র শিল্প ছিল।
ইতিহাস
চলচ্চিত্রের ইতিহাস যখন শুরু হয় তখনই নাইজেরিয়ায় চলচ্চিত্রের যাত্রা শুরু হয়; বিশেষ করে ১৯শতকের শেষে যখন কাইনেটোস্কোপের ব্যবহার শুরু হয়। ২০শতকের শুরুতে এগুলোকে উন্নত চলচ্চিত্র প্রদর্শনী যন্ত্র দিয়ে প্রতিস্থাপিত করা হয়; নাইজেরিয় নাট্যশালায় প্রথম দেখানো হয় পশ্চিমা চলচ্চিত্র, প্রথম চলচ্চিত্র লাগোসে গ্লোভার মেমোরিয়াল হলে ১৯০৩ সালের ১২-২২ আগস্ট প্রদর্শন করা হয়। ঐ বছর, হার্বার্ট ম্যাকাউলিকে নাইজেরিয়াতে আমন্ত্রিত করা হয়, স্পেনের বালবোয়া এন্ড কোম্পানিকে আমন্ত্রণ করা হয় নাইজেরিয়াতে একটি নির্বাক চলচ্চিত্রের প্রদর্শনী আয়োজন করার জন্য।
যদিও মি.বালবোয়া লাগোসে তার প্রদর্শনী বন্ধ করে দেন, যেখানে তিনি অন্যান্য পশ্চিম আফ্রিকার দেশগুলোতে চলচ্চিত্র দেখাতে থাকেন, তার প্রদর্শনীর সফলতার জন্য ইউরোপীয় ব্যবসায়ী স্ট্যানলি জোন্স তার সাথে যুক্ত হন ঐ একই গ্লোভার মেমোরিয়াল হলে চলচ্চিত্র প্রদর্শন করার জন্য, যা শুরু হয় ১৯০৩ সালের নভেম্বরে। এটির কারণে আরও অধিক ইউরোপিয় চলচ্চিত্র প্রদর্শক নাইজেরিয়াতে আসেন। তার যুগে প্রথম সফলতা আসে ১৯০৪ সালের ৩ আগস্ট, যখন এলেক অফ এগবা এর ইংল্যান্ডে যাত্রার উপর তথ্যচিত্র পর্দায়িত করা হয়।
ঔপনিবেশিক (১৯শতকের শেষ থেকে - ১৯৬০এর শুরু)
ঔপনিবেশিক চলচ্চিত্র নির্মাতারা নাইজেরিয়ার ভেতর আঞ্চলিক দর্শকদের জন্য চলচ্চিত্র প্রযোজনা শুরু করেন ১৯২০এর দিকে, প্রদর্শনীতে দেখানো হতো মোবাইল সিনেমা; শুরুর দিকের ফিচার ফিল্ম হলো ১৯২৬ সালের পালাভের যা প্রযোজনা করেছেন জিওফ্রে বার্কাস। এই চলচ্চিত্রেই প্রথম নাইজেরিয় অভিনেতাদের কথা বলতে দেখা যায়। ১৯২১সালে, সপ্তাহে দুইদিন দেখায় এমন চারটি হল ছিল লাগোস মেইনল্যান্ডে এবং এবুটে মেটা ও ওশোধিতে একটি করে হল ছিল। এই সময়ে, সিনেমা লাগোসের যুবক এবং বয়স্ক লোকদের মাঝে সিনেমা জনপ্রিয় হয় যারা হলের দরজায় দাড়িয়ে অপেক্ষা করতো। সিনেমার সংস্কৃতি তৈরিতে ধর্মও সাহায্য করে কারণ খ্রীষ্টান ধর্মপ্রচারকরা ধর্ম প্রচারে সিনেমা ব্যবহার করতো।
শুরুর দিকের ফিচার ফিল্ম হলো ১৯২৬এর পালাভের যা প্রযোজনা করেছেন জিওফ্রে বার্কাস। এই চলচ্চিত্রেই প্রথম নাইজেরিয় অভিনেতাদের কথা বলতে দেখা যায়; পালাভের সিনেমায় ছিল দাইয়িয়া এবং ইলকুবা নাইজেরিয় অভিনেতারা। সিনেমাটি নির্মিত হয়েছিল সোরা এবং অঙ্গাস (বর্তমানে উত্তর নাইজেরিয়ার বাউচি) এবং প্লাটেউ স্টেটস মানুষদের মাঝে, এটি ব্রিটিশ ডিস্ট্রিক অফিসার এবং একজন টিন খননকারীর ঘটনাকে বর্ণনা করে যেটি যুদ্ধে রূপ নেয়। এই যুগে নাইজেরিয়াতে আরও কিছু সিনেমার সেট ছিল, যাদের মাঝে একটি উল্লেখযোগ্য হলো ১৯৩৫সালের জোলতান কর্ডার স্যান্ডার্স অব দ্যা রিবার, যাতে নাইজেরিয় অভিনেতা ওরলান্ডো মার্টিনস রয়েছেন। মার্টিনসকে আরও উল্লেখযোগ্য চলচ্চিত্রে দেখা যায়,যার মাঝে রয়েছে দ্যা ম্যান ফ্রম মরক্কো (১৯৪৫), ম্যান অব টু ওয়ার্ল্ডস (১৯৪৬) এবং আরও অনেক, আর এটি সেসময় নাইজেরিয় অভিনেতা হিসেবে মার্টিনসকে পরিচিত করে।
তখনকার উন্নয়নশীল শহর লাগোসে সিনেমা সামাজিক জীবনে একটি সাধারণ বিষয় হয়ে যাওয়ার কারণে, ১৯৩০ থেকে ১৯৪০সাল জুড়ে বড় বাণিজ্যিক সিনেমা প্রতিষ্ঠান তৈরি হয় যেগুলোর শাখা দেশের বিভিন্ন জায়গায় ছিল। প্রথম দিকের লাগোসে সিনেমা অপারেটরগুলোর একটি হলো "ওয়েস্ট আফ্রিকান পিকচার্স কোম্পানি" যার মালিক মি. এস. খলিল, যিনি লাগোসে সিরিয় সম্প্রদায়ের একজন সদস্য। তিনি এবুতে মেতাতে রেক্স সিনেমা, রিগেল সিনেমা এবং রয়েল সিনেমা প্রতিষ্ঠা করেন। অন্যান্য জনপ্রিয় সিনেমা প্রতিষ্ঠান হলো: ক্যাপিটোল সিনেমা, ক্যাসিনো সিনেমা, কিংস সিনেমা, সেন্ট্রাল সিনেমা, রুয়াল্টো সিনেমা, করোনা সিনেমা, ওডিয়ন সিনেমা, রোড হাউজ সিনেমা, ইকেজা আর্মস সিনেমা এবং গ্লোভার হল। ১৯৩৭সালে, ঐ এলাকার সিনেমা প্রতিষ্ঠানগুলোর কার্যক্রম এবং প্রতিষ্ঠা করার বিষয়ে নানা সমস্যা সমাধানের জন্য আঞ্চলিক সরকার সেন্সরশিপ বোর্ড প্রতিষ্ঠা করে। এই সময়ে নাইজেরিয় ছবিঘরগুলোতে দেখানো ও বানানো চলচ্চিত্রে যে নাইজেরিয় বিষয় দেখানো হতো তা কাল্পনিক ও অস্তিত্বহী ছিল কারণ এগুলো বিদেশিরা প্রযোজনা এবং প্রচার করতো। ইয়োরুবা নাট্যদল মোশন পিকচার এন্টারটেইনমেন্ট গঠন করে, যেটি ১৯৩০ থেকে ১৯৪০ পর্যন্ত থাকে; বিশেষ নাট্যদল হলো আগবেগিজো এবং আলারিঞ্জো নাট্যদল, যাদের দলে অন্যান্যদের মাঝে ছিলেন দুরো লাদিপো, ইচোলা অগুনমোলা, লেরে পাইমো এবং অয়িন আদেজবির মতো নাট্য অভিনেতা।
১৯৪৯ থেকে ১৯৫০ জুড়ে, রাজ্যের অবস্থার পরিবর্তন ঘটে; সাথে ছবিঘরে অনেক নাইজেরিয় চলচ্চিত্র দেখানো হতে থাকে, আর "আফ্রিকানিজ" চলচ্চিত্র প্রযোজনার প্রতি আকর্ষণ সৃষ্টি হয়, ঔপনিবেশিক চলচ্চিত্র প্রযোজনা বিকেন্দ্রিভূত করতে নাইজেরিয় চলচ্চিত্র ইউনিট প্রতিষ্ঠিত করা হয়। ঔপনিবেশিক চলচ্চিত্র ইউনিট, পুরো দশক জুড়ে, স্বাস্থ্য ও শিক্ষা বিষয়ক চলচ্চিত্র স্থানীয় দর্শকের মাঝে চলমান সিনেমা ভ্যান দিয়ে প্রদর্শন করা হয়। এটা আরও সংবাদচিত্র এবং প্রামাণ্যচিত্র প্রযোজনা করেছে, স্থানীয় ও বিদেশি দর্শকদের মাঝে ঔপনিবেশিক অর্জন উদযাপনের জন্য।
স্বর্ণ যুগ (১৯৫০এর শেষ - ১৯৮০এর শেষ)
১৯৬০সালে নাইজেরিয়ার স্বাধীনতার পরে, নতুন সিনেমা ঘর তৈরি হলে, সিনেমা ব্যবসার ব্যাপক প্রসার ঘটে। যদিও, আমেরিকা, ভারতীয়, চীনা এবং জাপানিজ চলচ্চিত্রের প্রচুর আগমন ঘটে; এই দেশগুলোর চলচ্চিত্রের পোস্টারগুলো সকল হলজুড়ে ছিল এবং এই ইন্ডাস্ট্রিগুলোর অভিনেতারা নাইজেরিয়ায় পরিচিত হয়ে যায়। ১৯৬০এর শেষে এবং ১৯৭০এর সময় নাইজেরিয়ার মুভি হাউজ গুলোতে চলচ্চিত্র প্রযোজনার সংখ্যা, বাড়তে থাকে, বিশেষ করে পশ্চিমা নাইজেরিয়ার প্রযোজনা, যারা হুবার্ট ওগুন্ডে, ওলা বালোগুন, মোসেস ওলাইয়া, জাব আদু, আইসোলা অগুনসোলা, লাদি লাদেবো, সানিয়া দোসুমু এবং সাদিক বালেওয়ার মতো হলের মালিক ছিল তারা তাদের পর্দাকে আরও বড় করে। প্রথম সম্পূর্ণ বাণিজ্যিক নাইজেরিয় চলচ্চিত্র যা সেলুলোয়েডে চিত্রায়িত করা হয়, সেটিও এই চলচ্চিত্র নির্মাতারা ১৯৬০সালে নির্মাণ করেন।
১৯৭২সালে, নাইজেরিয়াতে বিদেশি সংস্কৃতির আগমনে চিন্তিত হয়ে, তখনকার রাজ্য প্রধান ইয়াকুবু গোয়ুন জাতীয় আদেশ জারি করেন, যেখানে সেই দেশে ৩০০টি হলের মালিকানা বিদেশি মালিকদের থেকে নাইজেরিয় মালিকদের কাছে হস্তান্তরের কথা বলা হয়। এই চুক্তির কারণে, আরও বেশি নাইজেরিয় লোক চলচ্চিত্রের উন্ময়নে যুক্ত হয়। এই পরিবর্তনের ফলে নাইজেরিয় স্কিনলেখন, নাট্যলেখক এবং চলচ্চিত্র প্রযোজকের উত্থান ঘটে; জনপ্রিয় সাহিত্য এবং নাট্যশালা মোশন পিকচারের অন্তর্ভুক্ত করা হয়। ১৯৭৩ থেকে ১৯৭৮সালের ওয়েল বুম নাইজেরিয়াতে চলচ্চিত্রের উন্নয়নে ব্যাপক সাহায্য করে। বিদেশি বিনিয়োগের দ্বারা অনেকটি সিনেমা কমপ্লেক্স গড়ে উঠে। ১৯৭৬সালে, ৫০০০জন ধারনক্ষম ইগানমু, জাতীয় শিল্পশালা লাগোসে নির্মান করা হয়। শিল্পশালাতে দুটি সিনেমা চলত, যাদের প্রত্যেকটি ৭০০জন ধারণক্ষম। এই সময় সিনেমার ব্যবসা অনেক লোকের জন্য পেশা এবং একটি গুরুত্বপূর্ণ সামাজিক অনুষ্ঠানে পরিণত হয়, কারণ নািজেরিয়রা চিত্ত ও বিনোদনের জন্য সিনেমা হলে যেত। নাইজেরিয় নাগরিকদের ক্রয়ক্ষমতা বৃদ্ধির ফলে বেশিরভাগ নাগরিক সিনেমা এবং হোম টেলিভিশন সেটে খরচ করার মতো যথেষ্ট টাকা আয় করতো।
নাইজেরিয়াতে টেলিভিশন সম্প্রচার শুরু হয় ১৯৬০সালে এবং এর প্রথম বছরে সরকারের অনেক সাহায্য পায়। ১৯৮০সালের মাঝে প্রতিটি রাজ্যের নিজস্ব সম্প্রচার মাধ্যম ছিল। আইন করে টেলিভিশনে বিদেশি অনুষ্ঠানের প্রচার সীমিত করা হয়, ফলে লাগোসের প্রযোজকরা স্থানীয় জনপ্রিয় অনুষ্ঠান প্রচার শুরু করে। এগুলোর অনেকটি ভিডিও হিসেবে প্রচারিত হয় এবং সামান্য পরিমাণে ভিডিও চলচ্চিত্র ব্যবসার উন্নতি হয়। ১৯৮০এর শেষে, চলচ্চিত্রের সংস্কৃতিতে মন্দা দেখা দেয়, আর বেশিরভাগ চলচ্চিত্র প্রযোজক টেলিভিশনের প্রযোজনায় চলে যান। স্বর্ণ যুগে নাইজেরিয় চলচ্চিত্রের মন্দার বিভিন্ন কারণ রয়েছে, যার মধ্যে হলো নাইরাদের গুরুত্ব কমে যাওয়া, অর্থনৈতিক এবং বাজারজাতে সাহায্য কমে যাওয়া, সাধারণ চলচ্চিত্রের স্টুডিও এবং প্রযোজনার জিনিসপত্র হ্রাস পাওয়া, মিলিটারি আক্রমণের জন্য সরকারের গাঠনিক পরিবর্তনের নানা কার্যক্রম, এমনকি অনাভিজ্ঞতা। সিনেমায় চরম মন্দা দেখা দিলে পূর্বের সিনেমা হলগুলো ধর্মীয় কাজের অন্তর্ভুক্ত হয়ে যায় এবং কিছু চার্চে পরিণত হয়; অন্যান্যগুলো বন্ধ হয়ে যায়। ১৯৯০সালের শুরুতে, শুধু কিছু বড় সিনেমা হলগুলো কার্যক্রম চালু রাখে, এবং অন্যান্য সকল হল ১৯৯৯সালের পূর্বে বিনষ্ট হয়ে যায়।
ঘরোয়া ভিডিওর সফলতা (১৯৮০এর শেষ - ২০১০এর মধ্য)
নাইজেরিয়াতে ভিডিও ফিল্ম মার্কেটের উদ্ভব হয় ১৯৮০এর দিকে যখন টেলিভিশন প্রযোজনা উন্নতি লাভ করে। জিমি ওদুমসুর এভিল এনকাউন্টার, ১৯৮০এর একটি ভৌতিক চলচ্চিত্র সরাসরি টেলিভিশন মুক্তি দেয়া হয়, এটই প্রথম প্রযোজনা যা নির্দেশ করেছে কীভাবে ভিডিওতে চলচ্চিত্র নির্মাণ করে লাভজনক হওয়া যায়। এই চলচ্চিত্রটি টেলিভিশনে সম্পচারের পূর্বে প্রচুর প্রচারণা করা হয়, আর এই জন্যে, পরবর্তী সকালে রেকর্ড করা সম্প্রচারের ভিডিও কপিগুলো দিয়ে রাস্তা ভরে যায়। বলা হয় এই চলচ্চিত্রটি আলাবা বাজারে সাফল্য পেয়েছিল, যেটি হলো একটি বাণিজ্যিক জেলা যা পরবর্তীতে ভিডিও বিতরণের জায়গায় পরিণত হয় এবং এটি ধীরে ধীরে নাইজেরিয়াতে পাইরেসির হাবেও পরিণত হয়। এভিল এনকাউন্টার এর পরে, এটি সাধারণ হয়ে যায়, বিশেষ করে দক্ষিণা নাইজেরিয় শহরে রেকর্ড করা টেলিভিশন অনুষ্ঠানের ভিডিও কপি রাস্তাশ বিক্রি করা হয়।
এই পদ্ধতিটি আলাবা বাজারে প্রযোজকরা এবং বিতরকরা গ্রহণ করে নিয়েছিল চলচ্চিত্র শিল্পটিকে পুনরায় গঠনের জন্য, কারণ নাইজেরিয় সিনেমায় মন্দা দেখা দিয়েছিল। নাইজেরিয়ায় ভিডিওতে প্রযোজনা করা প্রথম চলচ্চিত্র ছিল ১৯৮৮সালের সোসো মেজি, যা প্রযোজনা করেন আদে আজিবোয়ে। সেসময় চলচ্চিত্রটি বিভিন্ন হলেও প্রদর্শন করা হয়। এভাবে, আলাদে আরোমির ভিডিওতে একুন (১৯৮৯) প্রযোজনা করেন, যা ইগানমু জাতীয় নাট্যশালায় প্রদর্শিত হয়। যদিও, মনে করা হয় এই যুগের যে সফলতা হয় তা শুরু হয় ১৯৯২সালে কেনেথ নেবুর লিবিং ইন বন্ডেজ এর মাধ্যমে। নেবু অতিরিক্ত পরিমাণে ভিডিও ক্যাসেট আমদানি করেছিলেন যেগুলো তিনি পরে ভিডিও ক্যামেরাতে চলচ্চিত্র নির্মাণে ব্যবহার করেন। যদিও লিবিং ইন বন্ডেজকে বিভিন্ন মাধ্যমে প্রথম বাণিজ্যিক ভিডিও চলচ্চিত্র হিসেবে উল্লেখ করা হয়, বিভিন্ন ঐতিহাসিক বিশ্বাস করেন ভিডিও চলচ্চিত্র শিল্প লিবিং ইন বন্ডেজ এর পূর্বে থেকেই সফল ছিল।
২০০৪সালে, নাইজেরিয়াতে প্রতিদিন ৪-৫টি চলচ্চিত্র নির্মিত হতো। নাইজেরিয়া চলচ্চিত্র ইতিমধ্যেই আফ্রিকান মাহাদেশের টেলিভিশন পর্দায় আধিপত্য বিস্তার করে, এবং তার বাইরল দেশান্তরদের মাঝে। চলচ্চিত্র অভিনেতারা মহাদেশের পারিবারিক নামে পরিণত হয়, এবং এই সিনেমাগুলো আফ্রিকার অনেক দেশের সংস্কৃতিতে প্রভাব ফেলেছে; পোশাক পড়া থেকে শুরু করে কথা বলা এবং নাইজেরিয়ার গালি পর্যন্ত। নাইজেরিয়ার চলচ্চিত্রে ব্যবহারিক কাহিনী ছিল, যার কারণে ভিডিও স্টোরে বিদেশি চলচ্চিত্রগুলোতে ধুলো জমে যেত যদিও সেগুলোর দাম অনেক কম ছিল।
ফিল্মমেকারস কোঅপারেটিভ অফ নাইজেরিয়া এর মতে, নাইজেরিয়ার প্রতিটি চলচ্চিত্রের নাইজেরিয়াতে ১৫মিলিয়ন দর্শক এবং নাইজেরিয়ার বাইরে ৫মিলিয়ন দর্শক রয়েছে। কিছু সময়েই, এটি পৃথিবীর তৃতীয় বৃহৎ চলচ্চিত্রের প্রযোজকে পরিণত হয়। যদিও, পৃথিবীর অন্যান্য বড় চলচ্চিত্রের সংগঠনের ভিত্তিতে এটি প্রতক্ষভাবে বাণিজ্যিক চলচ্চিত্র শিল্প নয়; এই শিল্প প্রতিষ্ঠানের মূল্য মাত্র $২৫০মিলিয়ন, কারণ বেশিরভাগ চলচ্চিত্র খুব কম টাকায় বানানো হয়। চলচ্চিত্র শিল্প নাইজেরিয়াতে একটি বড় কর্মক্ষেত্রে পরিণত হয়। ২০০৭সালে, ৬,৮৪১টি রেজিস্ট্রার করা ভিডিও দোকান এবং প্রায় ৫০০,০০০টি রেজিস্ট্রার বিহীন ভিডিওর দোকান ছিল, লাগোস রাজ্যে সিনেমা বিক্রি এবং ভাড়া দিয়ে প্রতি সপ্তাহে ₦৮০৪মিলিয়ন (US$৫মিলিয়ন) আয় করতো, যা বার্ষিকভাবে ₦৩৩.৫বিলিয়ন ($২০৯মিলিয়ন) লাগোস রাজ্য থেকে আয় হতো। প্রায় ৭০০,০০০ডিস্ক আলাবা বাজারে প্রতিদিন বিক্রি হতো, যেখানে নাইজেরিয়ার চলচ্চিত্র শিল্প থেকে প্রতি বছর ₦৫২২বিলিয়ন ($৩বিলিয়ন) আয় হতো, আবার সম্প্রচারের মাধ্যমে আয় হতে ₦২৫০বিলিয়ন ($১.৬বিলিয়ন)।
২০০৮সালের ভিডিও যুগ গঠনের সময়, এই শিল্পটি চলচ্চিত্রের দ্বিতীয় বৃহৎ প্রযোজকে পরিণত হয়, যা প্রতি মাসে ২০০টি ভিডিও চলচ্চিত্র মুক্তি দেয়। যদিও এসময়, নাইজেরিয় চলচ্চিত্র শিল্প একটি স্বপনহীন শিল্পে পরিণত হয়েছিল, কারণ চলচ্চিত্র নির্মাণ সম্পর্কে জানেনা এমন অনেক লোক এই শিল্পে যুক্ত হয়েছিল এবং পাইরেসি এসময় বেড়ে যায়। অন্যান্য সমস্যার পাশাপাশি, পাইরেসির সাথে মোকাবেলা করা খুব কঠিন হয়ে যায়; এর কারণে, "আলাবা কার্টেল" এর বেশিরভাগ বিনিয়োগকারীরা, যারা ভিডিও শিল্পের ৯০ ভাগ অংশকে নিয়ন্ত্রণ করতো, তারা অন্যান্য ব্যবসায় নিয়োগ করতো। ঘরোয়া ভিডিও যুগের পতনের বিভিন্ন কারণ রয়েছে, যেমন সরকারের সাহায্য এবং অর্থ প্রদানে অস্বীকার করা, আনুষ্ঠানিক এবং কার্যকরী চলচ্চিত্র বিতরণের অভাব এবং নাইজেরিয়াতে চলচ্চিত্র প্রযোজনায় খরচ বৃদ্ধি পাওয়া।
নতুন নাইজেরিয় সিনেমা (২০০০এর মধ্য - বর্তমান)
এটি নাইজেরিয় সিনেমার জন্য একটি উদীয়মান ধাপ, এই ধাপে চলচ্চিত্র প্রযোজনা পদ্ধতির ব্যাপক পরিবর্তন হয়, ভিডিও ফরম্যাট থেকে সিনেমা ফরম্যাটে আনা হয় যা স্বর্ণ যুগে প্রযোজনা করা হতো। ২১শতকে, নাইজেরিয়াতে চলচ্চিত্রের উন্নয়ন হয়, যা মূলত মধ্য ও উচ্চবিত্তদের জন্য গঠন করা হয়। সিলভারবার্ড গ্রুপই প্রথম কোম্পানি যেটি নাইজেরিয়াতে আধুনিক সিনেমা হাউজের একটি সিরিজ উন্মোচন করে, এগুলো সাধারণত সমৃদ্ধশালী এলাকা ও জেলায় ছিল। এটি তার সিনেমা শ্রেণী ২০০৪সালে মুক্তি দেয়, যা ভিকটোরিয়া,লাগোসে সিলভারবার্ড গ্যালরিয়া থেকে শুরু হয়। সিলভারবার্ড গ্যালেরিয়া একটি বড় শপিং মল, যাতে উন্নতমানের সিনেমার সুবিধা এবং বিভিন্ন দোকান আছে যেখানে বাণিজ্যিক কার্যক্রম হয়। এই কারণে এখানে যাওয়ার জন্য চলচ্চিত্র দেখার পাশাপাশি আরও কারণ রয়েছে, বরং এটি চলচ্চিত্র দেখার বাইরে একটি সামাজিক কার্যক্রম এবং বিনোদনের একটি মাধ্যম। এই প্রবণতাটি ১৯৮০সালে নাইজেরিয় চলচ্চিত্রের মৃত্যুর একটি কারণ, যেটি স্বর্ণ যুগের বেশিরভাগ ছবিঘরের প্রচলিত নিয়মের বাইরে যাওয়ার ফলে হয়েছে।
২০০৯সালের রোমাঞ্চকর চলচ্চিত্র "দ্যা ফিগারিন" কে পরিবর্তক হিসেবে ধরা হয়, যা "নতুন নাইজেরিয় সিনেমা" বিপ্লবকে সংবাদ মাধ্যমের মনোযগে আনে। এই চলচ্চিত্রটি নাইজেরিয়াতে বাণিজ্যিকভাবে সফল ছিল, আর আন্তর্জাতিক নানা চলচ্চিত্র উৎসবেও এটি প্রদর্শিত হয়। ২০১০সালের চাইনিজ আওয়ানের চলচ্চিত্র ইয়ে দ্যা ফিগারিনকে পেছনে ফেলে নাইজেরিয়াতে সর্বোচ্চ আয়ের চলচ্চিত্র হয়ে যায়; এটি চার বছরের জন্য রেকর্ডকে ধরে রাখে, ২০১৪সালে এই রেকর্ড নেয় হাফ অফ এ ইয়েলো সান (২০১৩) চলচ্চিত্র। ২০১৬সালে, দ্যা ওয়েডিং পার্টি এই রেকর্ড করে, এটি হলো কেমি আদেতিবার চলচ্চিত্র।
২০১৩সালের শেষে, এই চলচ্চিত্র শিল্প ₦১.৭২ট্রিলিয়ন ($১১বিলিয়ন) অর্থ দিয়ে সকল রেকর্ড ভেঙ্গে ফেলে। ২০১৪সালে, এই শিল্পের মূল্য ছিল ₦৮৫৩.৯ বিলিয়ন ($৫.১ বিলিয়ন) যা ভারত এবং যুক্তরাষ্ট্রের পরে পৃথিবীর সবচেয়ে দামী চলচ্চিত্র শিল্প। এটি নাইজেরিয়ার অর্থনীতিতে ১.৪%অবদান রাখে; এটি বাড়ার কারণ উন্নতমানের চলচ্চিত্র প্রযোজনা এবং আনুষ্ঠানিকভাবে চলচ্চিত্র বিতরণ করা।
হোম ভিডিও যুগের বিপরীতে, নতুন ধারা চলচ্চিত্র বড় বাজেটের আরও উন্নতমানের; যার গড়ে ₦৪০ মিলিয়ন ($২৫০,০০০) এবং ₦১২০ মিলিয়ন ($৭৫০,০০০) এর মাঝে। এই চলচ্চিত্র নির্মাণে কয়েক মাস এবং সালও লেগে যায়, এটি ভিডিও ফরম্যাটের চলচ্চিত্র থেকে সম্পূরৃণ আলাদা যেগুলো নির্মাণে কয়েকদিন বা সপ্তাহ লাগতো। নতুন নলিউডে অন্যান্য উল্লেখযোগ্য উন্নয়নের মধ্যে রয়েছে: অভিনেতাদের আরও সূক্ষ্ম অভিনয়; যা ভিডিও যুগের গীতিনাটক থেকে ভিন্ন, অধিক ব্যবহারিক, যুক্তিসংগত এবং ভালো কাহিনী। এই চলচ্চিত্রের বিষয়বস্তুগুলো মূলত অসাম্প্রদায়িক ছিল, কারণ বেশিরভাগ চলচ্চিত্র নির্মাতারা যুবক ছিলেন। সঠিক কপিরাইট এবং বিতরণ ব্যবস্থা নতুন নাইজেরিয় সিনেমায় সবচেয়ে বড় সমস্যা ছিল।
জনপ্রিয়তা এবং আবেদন
২০০৯সালে, উৎপাদনের হিসেবে ইউনেস্কো ভারতীয় চলচ্চিত্রের পরে নলিউডকে পৃথিবীর দ্বিতীয় বৃহত্তম চলচ্চিত্র ইন্ডাস্ট্রি হিসেবে ঘোষণা করে।
আফ্রিকা
২০০০শতক থেকে, নাইজেরিয় চলচ্চিত্র আফ্রিকা মহাদেশে এবং বাইরে অভিবাসীদের টেলিভিশন পর্দায় আধিপত্য বিস্তার করতে থাকে। চলচ্চিত্র অভিনেতারাও মহাদেশ জুড়ে পারিবারিক নামে পরিণত হয়েছে, আর চলচ্চিত্রগুলো আফ্রিকান জাতিদের সংস্কৃতিতে খুব প্রভাব বিস্তার করে; কাপড় পরিধান থেকে কথা বলা এবং নাইজেরিয় গালি ব্যবহারের। নাইজেরিয় চলচ্চিত্রের কাহিণী খুবই যুক্তিসংগত হয়, যার কারণে ভিডিওর দোকানগুলোতে বিদেশি চলচ্চিত্র বিক্রি হয় না, যদিও সেগুলোর দাম অনেক কম।
এই ব্যাপক জনগোষ্ঠীর জন্য বিভিন্ন দেশে নাইজেরিয় চলচ্চিত্রের উপর নেতিবাচক প্রভাব ফেলেছে; উদাহরণ হিসেবে, বিভিন্ন প্রতিবেদন হতে জানা যায় ঘানার কিছু দোকান যেখানে নাইজেরিয় চলচ্চিত্র বিক্রি হচ্ছিল সেখানে পুলিশ হানা দেয়; তাদের মতে, "নাইজেরিয় চলচ্চিত্র দ্বারা আধিপত্য বিস্তার বন্ধে তারা কঠোর চেষ্টা করছে"। অন্যান্য আরও সরকারও রক্ষনশীল নিয়ম তৈরি করে, যাদের মাঝে একটি হলো যারা তাদের দেশে চলচ্চিত্র নির্মাণ করতে চায় সেসকল প্রযোজক দলকে অতিরিক্ত কিছু কর দিতে হবে। জুলাই ২০১০সালে, ঘানা নাইজেরিয় অভিনেতাদের কাছ থেকে ১,০০০ডলার এবং প্রযোজক ও পরিচালকদের কাছ থেকে ৫,০০০ডলার দাবি করে। কঙ্গো রাষ্ট্রও নাইজেরিয় চলচ্চিত্রকে নিষিদ্ধ করার চেষ্টা করেছিল। নাইজারের শিল্পের একজন শ্রেষ্ঠ শিল্পী জিন রাউচ নলিউডকে এইডসের সাথে তুলনা করেছেন। তািনি বলেন আফ্রিকাতে "নাইজেরিয়ানিজাইশন" দেখা দিয়েছে, তিনি চিন্তিত হয়ে বলেন পুরো মহাদেশ এখন "নাইজেরিয়াদের মতো তুরি বাজাবে"।
ইউরোপ
নাইজেরিয় চলচ্চিত্র ইন্ডাস্ট্রির অনেক অনুসারি রয়েছে ইউরোপের আফ্রিকান অভিবাসী সম্প্রদায়ে, বিশেষ করে যুক্তরাজ্যে।
ঘানার অভিনেতাদের আগমন
২০০৬ থেকে ২০০৭সালের মাঝে, নাইজেরিয় চলচ্চিত্র নির্মাতা ফ্যান্ক রাজাহ আনাস ঘানার একটি প্রযোজক প্রতিষ্ঠান ভেনাস ফিল্মস এর সাথে একটি চুক্তিতে আবদ্ধ হন, এখানে ঘানার অভিনেতাদের নলিউডে পরিচয় করার কথা বলা হয়। এই মিলনের কারণে কিছু ঘানার অভিনেতা অনেক জনপ্রিয়তা পান, যেমন ভ্যান ভিকার, জ্যাকি আপিয়াহ, মজিদ মাইকেল, ইয়োন্নে নেলসন, জন ডুমেলো, নাদিয়া বুয়ারি এবং ভন্নে ওকোরা, তর্ক সাপেক্ষে বলা যায় নাইজেরিয়াতে তাদের অবদানের জন্য। অধিকন্তু, বছরজুড়ে; নাইজেরিয়াতে চলচ্চিত্র প্রযোজনায় অধিক খরচের কারণে, নাইজেরিয় চলচ্চিত্র নির্মাতারা খরচ বাঁচাতে লাগোসের বাইরে চলচ্চিত্র নির্মাণ করেন, তারা হলিউডের লস এঞ্জেলস থেকে টরন্টো এবং আলবুকুয়ের্কে চলচ্চিত্র নির্মাণের পদ্ধতিকে অনুসরণ করেন যাকে রানওয়ে প্রযোজনা বলা হয়। এই কারণে অন্যান্য প্রযোজকরা ঘানার আকরাতে নির্মাণ শুরু করেন, যেখান থেকে টাকা বাচিঁয়ে তারা ভালো যন্ত্রপাতিতে খরচ করে, অনেকে তাদের চলচ্চিত্র বড় পর্দায় মুক্তি দিতে এই টাকা খরচ করে।
২০১৩সালে, নাইজেরিয়ান এন্টারটেইনমেন্ট টুডে প্রকাশ করে যে বছরে মোট শেয়ার বাজারের ৬০ভাগ ঘানা অভিনেতাদের ছিল। সংবাদপত্রটির করা একটি জরিপে দেখানো হয়, নলিটিউন্ড.কম (একটি নাইজেরিয় প্রচার ওয়েবসাইট) ২০১৩সালের এপ্রিল থেকে আগস্ট পর্যন্ত দেখানো মোট ১৮৪টি চলচ্চিত্রের মাঝে ৯৩টিতে ঘানার অভিনেতারাই মূখ্য ছিল। এটাও উল্লেখ করা হয় যে ভিডিওর দোকানগুলোতে ঘানার অভিনেতাদের বেশি চাহিদা ছিল। ২০১৩সালে এএমভিসিএ এর প্রথম সংস্করণে ঘানার জ্যাকি এপিয়াহকে সেরা অভিনেত্রী পুরস্কার দেয়া হয়। একই বছর, নলিউড এন্ড আফ্রিকান ফিল্ম ক্রিটিক্স এওয়ার্ডস (এনএএফসিএ) এপিয়াহকে আবার 'সেরা অভিনেত্রী' হিসেবে পুরস্কার প্রদান করে। মজিদ মাইকেলের মতো ঘানা অভিনেতারাও বিভিন্ন নলিউডের পুরস্কার অনুষ্ঠানে পুরস্কার পেয়েছেন।
স্যাম ওনানুগা, একজন নাইজেরিয় নাট্য লেখক নাইজেরিয় অভিনেতাদের ভিডিওর চলচ্চিত্রে বেশি কাজ করার অনিচ্ছার ধারাকে দোষারপ করেন। উদীয়মান নতুন নাইজেরিয় সিনেমায়, অধিক নাইজেরিয় অভিনেতারা তাদের খ্যাতিকে বাড়াতে বড় পর্দায় কাজ পতে চায়ত, আর ভিডিওর চলচ্চিত্রে মূখ্য ভূমিকায় কাজ করতে অস্বীকার করতো; ঘানার অভিনেতারা তাই এই সুবিধা গ্রহণ করে, তারা বুশেষভাবে নাইজেরিয় ভিডিও চলচ্চিত্রে কাজ করে যেগুলো এসনয় পিছিয়ে পরলেও জনপ্রিয় ছিল।
এই উন্নয়ন সংবাদ মাধ্যমের আকর্ষণে আসে; তারা মূলত ক্ষোভ প্রকাশ করে যে ঘানা লোকেরা নাইজেরিয় লোকদের চাকরি নিয়ে নিচ্ছে। যেখানে কিছু বব ম্যানুয়েলের মতো শিল্প মালিক এই উন্নয়নকে অবাঞ্চিত করেন সেখানে মার্সি এইগবে, বেলিন্ডা এফাহ এবং ভন্নে জেগেদের মতো লোকেরা এই উন্নয়নকে গ্রহণ করেন; তারা বলেন যে এই শিল্পটি অনেক বড় এবং পৃথিবীর অন্যান্য চলচ্চিত্র সংগঠনেও অন্যজাতীয়তার মানুষের উপস্থিতি রয়েছে। থেরেসা এডেম মতামত জানান: “একটি সংযুক্ত আফ্রিকা যেকোনদিন, যেকোন সময় তৈরি হবে। এখন পর্যন্ত এটি একটি ভালো মিলন ছিল। তারা নলিউডে রঙ দিয়েছে এবং তারা ভালো প্রতিযোগিতা তৈরি করেছে। এমেন আইসং, একজন নাইজেরিয় প্যোজক মতামত করেন: “এটা একতা এবং মিলনকে প্রকাশ করেছে আর এটি কোন বড় বিষয় নয়”।
প্রভাব
২০০০এর মাঝে নাইজেরিয় এবং ঘানা চলচ্চিত্রের প্রচুর জোটবদ্ধতার কারণে ঘানার চলচ্চিত্র শিল্পের পুনরুত্থান ঘটে। যদিও, ঘানার প্রোযজনা প্রতিষ্ঠানগুলো নলিউডে কপিরাইটযুক্ত এবং নাইজেরিয়ার বড় বাজারের কারণে নাইজেরিয়াতে সেগুলো প্রচার করা হয়। নাইজেরিয় চলচ্চিত্র নির্মাতারা সাধারণত ঘানার অভিনেতাদের নাইজেরিয়ার চলচ্চিত্রে নিয়ে থাকে যা ঘানার অভিনেতাদের পরিচিত করে। নাইজেরিয় অভিনেতারাও ঘানার প্রযোজনায় কাজ করেছেন, যাতে তারা বৃহৎ দর্শকদের কাছে পৌছাতে পারেন।  ভ্যান ভিকার, একজন জনপ্রিয় ঘানার অভিনেতা, অনেকগুলো নাইজেরিয় চলচ্চিত্রে কাজ করেছেন। এই মিলনের ফলে, পাশ্চাত্যের দর্শকরা অনেক সময় ঘানার চলচ্চিত্রকে নাইজেরিয় চলচ্চিত্র ভেবে ভুল করেন এবং দুটির বিক্রয়কে এক হিসেবে গণনা করেন; যদিও, তারা দুটি আলাদা স্বাধীন শিল্প যাদেরকে অনেকসময় একত্রে "নলিউড" বলা হয়ে থাকে।
দেলকাশ
এসমাত বাঘেরপৌর বাবোলি (২৬ ফেব্রুয়ারি ১৯২৫ – সেপ্টেম্বর ১, ২০০৪), যিনি দেলকাশ নামে পরিচিত, ছিলেন বিরল ও অনন্য কন্ঠের ইরানি ডিভা গায়িকা এবং নৈমিত্তিক অভিনেত্রী।
প্রাথমিক জীবনী
সবচেয়ে বিখ্যাত ইরানি কণ্ঠশিল্পী এসমাত বাঘেরপৌর ২৬ ফেব্রুয়ারি ১৯২৫ সালে ইরানের বাবোল শহরে জন্ম নেন। তার পিতা ছিলেন তুলা ব্যবসায়ী, যার নয়টি সন্তান ছিল। দেলকাশ পড়াশোনার উদ্দেশ্যে তেহরানে আসেন, এবং ২০০৪ সালে তার মৃত্যুর পূর্ব পর্যন্ত তিনি সেখানে বসবাস করেছেন। এসমাত তেহরানে সেই সময়ের সঙ্গীত পরিচালক রুহুল্লাহ খালেকি এবং আব্দোলালি ভাজিরির সাথে পরিচিত হন। সঙ্গীত পরিচালক খালেঘি তার নাম দেন দেলকাশ।
কর্মজীবন
১৯৪৩ সালে দেলকাশ প্রথম জনসম্মুখে গাইতে শুরু করেন এবং ১৯৪৫ সালে বেতার ইরান প্রতিষ্ঠার মাত্র পাঁচ বছর পরেই সেখানে নিযুক্ত হন। বেতার ইরানে তিনি ১৯৫২ সাল পর্যন্ত সাত বছর ধরে সুরকার মেহেদি খালেদির সাথে কাজ করেছেন, যা তাদের দুজনকেই ব্যাপক জনপ্রিয় করে তোলে। ১৯৫৪ সাল থেকে ১৯৬৯ সাল পর্যন্ত ইরানি গীতিকার রাহিম মঈনি কারমানশাহি, এবং সুরকার আলী তাজভিদি তার সেরা গানগুলির কথা রচনা করেছিলেন।
তিনি নিলুফার ছদ্মনামে একটি গান লিখেছিলেন এবং কয়েকটি ইরানি চলচ্চিত্রে কাজ করেছিরেন, যার মধ্যে শার্মসার, মাডার, ফার্দা রৌশান আস্ত, আফসৌনগার, এবং দাসিসেহ। দেলকাশ গায়িকা এবং ইলেকট্রিক গিটার সঙ্গীতজ্ঞ ভিজেনের সঙ্গে তার সুলতান অব জ্যাজ গানেও কাজ করেছেন। দেলকাশ এবং ভিজেনের দ্বৈত গান "দেলাম মিখাস্ত" অন্যতম।
মৃত্যু
দেলকাশ, সেপ্টেম্বর ২০০৪ সালে, ৮০ বছর বয়সে ইরানের তেহরানে মারা যান। তিনি ইরানের আলবুর্‌জ প্রদেশের কারাজ শহরে অবস্থিত শিল্পীদের জন্য জনপ্রিয় সমাধিস্থান ইমামজাদ তাহেরে সমাহিত রয়েছেন।
সুশীলা দাশগুপ্ত
সুশীলা দাশগুপ্ত ( ১৯১২- মার্চ, ১৯৮৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, বিপ্লবী নেত্রী এবং অগ্নিকন্যা।
পরিবার
সুশীলা দাশগুপ্ত ১৯১২ সালে ঢাকা জেলার বিক্রমপুরের টঙ্গীবাড়ি গ্রামে জন্মগ্রহণ করেন। পিতৃভূমিও ছিল ঢাকার বিক্রমপুরের টঙ্গীবাড়ি গ্রামে। তার পিতার নাম হরকুমার দাশগুপ্ত ও মাতার নাম নির্মলা দেবী। তার মাসতুতো বোন প্রমীলা গুপ্ত।
রাজনৈতিক জীবন
সুশীলা দাশগুপ্ত যখন কলেজে পড়তেন তখনই গ্রেপ্তার হন। ঢাকার ইডেনে পড়ার সময় ইংরেজদের অত্যাচার দেখে বিচলিত হয়ে পরেন। অন্যদিকে ইংরেজদের বিরুদ্ধে গান্ধীর আন্দোলন আরও প্রভাব বিস্তার করতে থাকে। তখন তিনিও সে আন্দোলনে যুক্ত হন। 'শ্রীসংঘ' নামক বিপ্লবীদের সাথে যুক্ত হন। তাদের সাথে গ্রামে গ্রামে মানুষদের সংগঠিত করতে থাকেন ও চাঁদা সংগ্রহ করতে থাকেন। জয়শ্রী নামে পত্রিকা পরিচালনা করতেন। ১৯৩২ সালে বিএ পড়ার সময় ডেটিনিউ রুপে তিনি প্রেসিডেন্সি, হিজলি জেলে বন্দি ছিলেন। ১৯৩৭ সালে তিনি মুক্তি পান।
মৃত্যু
তিনি ১৯৮৩ সালের মার্চ মাসে মারা যান।
ওয়ান মিলিয়ন ডলার প্যারানরমাল চ্যালেঞ্জ
জেমস র‍্যান্ডি এডুকেশনাল ফাউন্ডেশন (জেআরএইফ) উভয় পক্ষের দ্বারা সম্মত বৈজ্ঞানিক পরীক্ষার মানদণ্ডের অধীনে কোনো অতিপ্রাকৃত ক্ষমতা প্রদর্শন করতে সক্ষম এমন যে কাউকে ১,০০০,০০০ মার্কিন ডলার পুরস্কার ঘোষণা করে। জন নেভিল মাস্কেলিন এবং হৌদিনির অলৌকিকতার চ্যালেঞ্জের ভিত্তিতে, ফাউন্ডেশনটি ১৯৯৬ সালে প্রতিষ্ঠিত হয়েছিল, তখন রেন্ডি তার নিজের অর্থের $১০,০০০ জমা করেছিলেন যা অলৌকিকতার প্রমাণ সরবরাহ করতে পারবে এমন কোনো ব্যক্তির প্রাপ্য।
২০০১ সালে সাইকিক সিলভিয়া ব্রাউন, যিনি মৃত ব্যক্তিদের সাথে কথা বলতে পারেন বলে দাবি করেন, আর সে জন্য তিনি প্রতি ২০ মিনিটে ৭০০ ডলার করে নিতেন, তিনি ল্যারী কিংয়ের শো তে এই চ্যালেঞ্জ নিতে রাজী হন, কিন্তু তিনি পরে টালবাহানা শুরু করেন। তিনি বলেন র‍্যান্ডিকে নাকি তিনি খুঁজে পাচ্ছেন না! একজন সাইকিক যিনি মৃতদের সাথে কথা বলতে পারেন তিনি র‍্যান্ডিকে খুঁজে পাচ্ছেন না! শেষমেষ তিনি অস্বীকৃতি জানান এই পরীক্ষায় অংশগ্রহণ করতে।
বোগাস এডিই ৬৫১ বোমা সনাক্তকারী আবিষ্কারক ব্রিটিশ ব্যবসায়ী জিম ম্যাককর্মিককে রেন্ডি ২০০৮ সালের অক্টোবরে চ্যালেঞ্জ নিতে বলেছিলেন। র‍্যান্ডি এডিই ৬৫১ কে লক্ষ্য করে বলেছিলেন "এটি একটি অকেজো কোয়াক ডিভাইস যা শুধুমাত্র সহজ সরল মানুষদের কাছ থেকে অর্থ আদায় ছাড়া অন্য কোনও কাজ করতে পারে না। এটি একটি ভূয়া, কেলেঙ্কারী, দোষ এবং জালিয়াতি। এবার আমাকে ভুল প্রমাণ করুন এবং মিলিয়ন ডলার নিয়ে নিন"। কিন্তু ম্যাককর্মিকের কাছ থেকে কোনও সাড়া পাওয়া যায়নি।
অতীতে মিলিয়ন ডলার চ্যালেঞ্জে অংশগ্রহণকারীদের একটি সার্বজনীন তালিকা বিদ্যমান। ২০১৫ সালে, জেমস রেন্ডি অলৌকিক চ্যালেঞ্জটি আনুষ্ঠানিকভাবে সমাপ্ত হয়।
মুসলিম জাতি বিশ্বকে কী দিয়েছে?
মুসলিম জাতি বিশ্বকে কী দিয়েছে? (ماذا قدم المسلمون للعالم) মিশরীয় চিকিৎসক ও ইতিহাসবিদ রাগিব সারজানির লিখিত মুসলিম সভ্যতার ইতিহাস বিষয়ক একটি আরবি বই। এটি ২০০৯ সালে কায়রো থেকে ২ খণ্ডে প্রকাশিত হয়। এতে তথ্যমূলকভাবে ইসলামি দর্শন, ইতিহাস, সাহিত্য, বিজ্ঞানের ভিত্তি নির্মাণ ও সমাজবিদ্যায় মুসলিমদের অবদান তুলে ধরা হয়েছে। এটি ২০০৯ সালে "শ্রেষ্ঠ রচনা" ক্যাটাগরিতে মিশরের আওকাফ মন্ত্রণালয় প্রদত্ত মুবারক পুরস্কার এবং সেরা অনূদিত গ্রন্থ হিসেবে ২০১৪ সালে ইন্দোনেশিয়ার সংস্কৃতি মন্ত্রণালয়ের পুরস্কার লাভ করে। ২০২১ সালে মাকতাবাতুল হাসান থেকে বইটির বঙ্গানুবাদ প্রকাশিত হয়।
বিষয়বস্তু
লেখক প্রথমে ইসলামপূর্ব বিশ্ব ও অন্যান্য সভ্যতার চিত্র তুলে ধরেছেন। তারপর ইসলামি সভ্যতার উদ্ভব, উৎস ও বৈশিষ্ট্যাবলির ওপর আলোকপাত করেছেন। তারপর এসেছে মানবাধিকার, চিন্তা ও ধর্মের স্বাধীনতা, মুসলিম পরিবার ও সমাজের কাঠামো, ইসলামি সভ্যতার যুদ্ধকালীন আচরণ ও নৈতিকতা এবং আন্তঃরাষ্ট্রীয় সম্পর্ক বিষয়ক দালিলিক আলোচনা। তারপর তিনি ইসলামি সভ্যতায় জ্ঞানের ব্যাপকতা, জ্ঞানের ক্ষেত্রে ইসলামের দর্শন, জ্ঞানী সমাজের চিন্তার পরিবর্তন, শিক্ষাব্যবস্থা ও শিক্ষাপ্রতিষ্ঠান, গ্রন্থাগার ইত্যাদি বিষয় তুলে ধরেছেন। জ্ঞানের পরীক্ষাভিত্তিক পদ্ধতি ও প্রায়োগিক দিকের ওপর আলোচনার পাশাপাশি তিনি বিজ্ঞানের বিভিন্ন শাখা যেমন: চিকিৎসাবিজ্ঞান, পদার্থবিজ্ঞান, আলোকবিজ্ঞান, জ্যামিতি, জ্যোতির্বিদ্যা, ভূগোল, রসায়নশাস্ত্র ওষুধবিজ্ঞান, বীজগণিত ও যন্ত্রপ্রকৌশলে মুসলিম বিজ্ঞানীদের অনন্য আবিষ্কার ও অবদান তুলে ধরেছেন। জ্ঞানের উদ্ভাবন, পৃথিবীর বিভিন্ন জাতি গোষ্ঠীর আকিদা-বিশ্বাস, স্রষ্টা-সম্পর্কিত ধারণার সংশোধন ইত্যাদির পাশাপাশি আলোকপাত করেছেন ইসলামি দর্শন, ইতিহাস, সাহিত্য ও সমাজবিদ্যার ওপর। সরকার ও রাষ্ট্রব্যবস্থায় ইসলামি সভ্যতার অবদান কী তা তথ্যপ্রমাণ দিয়ে তুলে ধরেছেন। তার লেখায় বিচারবিভাগ, প্রশাসন, স্বাস্থ্যবিভাগ, পান্থনিবাস, মুসাফিরখানা-এগুলোর উন্নতি ইসলামি সভ্যতার উৎকর্ষেরই পরিচায়ক। ইসলামি শিল্পকলা, স্থাপত্যকলা, অলংকরণশিল্প, আরবি লিপিকলা, তৈজসপত্রের নান্দনিকতা, বৈজ্ঞানিক আবিষ্কারগুলোর সৌন্দর্য, পরিবেশের সৌন্দর্য, বাগানচর্চা এগুলোর আলোচনায় ইসলামি সভ্যতার সৌন্দর্যপ্রিয়তাই ফুটে উঠেছে। ইউরোপীয় রেনেসাঁস ও সভ্যতার বিকাশে ইসলামি সভ্যতার প্রভাব ও অবদান অনস্বীকার্য।
যাতরা
যাতরা (Jatara) ভারতের মধ্য প্রদেশ রাজ্যের তিকমগড় জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৬ মিটার (৮০৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে যাতরা শহরের জনসংখ্যা হল ১৫,৫৯৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে যাতরা এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
এনরিক প্রাঁত দ্য লাঁ রিবা
এনরিক প্রাত দ্য লাঁ রিবা আই সারা (২৯শে নভেম্বর, ১৮৭০ – ১লা আগস্ট, ১৯১৭ ) একজন কাতালান রাজনীতিবিদ, আইনবিদ এবং লেখক ছিলেন। তিনি সেন্টার এসকোলার কাতালানিস্তার সদস্য ছিলেন, যেখানে কাতালান জাতীয়তাবাদের সংজ্ঞা তৈরি হয়েছিল। তিনি ৬ই এপ্রিল, ১৯১৪ সালে কাতালোনিয়া কমনওয়েলথের সভাপতি হন এবং আমৃত্যু তিনি ঐ পদে সমাসীন ছিলেন। তিনি রাজনীতির উপর লাঁ ন্যাশনালিতাত কাতালানা নামক একটি বই লেখেন, যার ফলে বৃহত্তর কাতালোনিয়ার স্বায়ত্তশাসন চালু হয়।
প্রথম জীবন
এনরিক প্রাত দ্য লাঁ রিবা আই স্যারা ২৯শে নভেম্বর, ১৮৭০ সালে ক্যাস্টেলটের্সোল (একটি গ্রাম্য শহর) বার্সেলোনা, কাতালোনিয়া, স্পেনে এক সমৃদ্ধশালী রোমান ক্যাথলিক রক্ষণশীল পরিবারে জন্মগ্রহণ করেন। তিনি বার্সেলোনা বিশ্ববিদ্যালয় থেকে আইন বিষয়ে পড়েন এবং মাদ্রিদ কেন্দ্রীয় বিশ্ববিদ্যালয় থেকে ডিগ্রী লাভ করেব।
রাজনৈতিক জীবন
প্রাত দ্য লাঁ রিবা কলেজে থাকাকালীন কাতালান জাতীয়তাবোধে উদ্বুদ্ধ হন। ১৮৮৭ সালে তিনি সেন্টার এসকোলার কাতালানিস্তার সদস্য হন। তিনি সাংস্কৃতিক ও রাজনৈতিক সংস্থা ইউনিও কাতালানিস্তার (Unió Catalanista) গুরুত্বপূর্ণ সদস্য হয়ে ওঠেন যেখানে তিনি কিছু ম্যানিফেস্টোর তৈরি করেন। তন্মধ্যে বিখ্যাত মিসেজ আল রেই দেলস হেল লেন্‌স (১৮৯৭) উল্লেখযোগ্য। ১৮৯১ সালে তিনি ইউনিওর সেক্রেটারী পদে অভিষিক্ত হন। তিনি কাতালান জাতীয়তাবোধ সমৃদ্ধ নানা লেখা লেখেন যেমনঃ কম্পেন্ডি দ্য লাঁ ডক্টরিনা কাতালানিস্তা এবং কম্পেন্ডি দ্য লাঁ হিস্টোরিয়া দ্য কাতালুনিয়া। তিনি লা রেনেসাঁস নামক সাময়িকীর প্রতিষ্ঠাতা। ১৮৯৯ সালে তিনি কাতালান জাতীয়তাবাদীকে রাজনীতিতে নিয়ে যান, প্রথমত সেন্টার ন্যাশনাল কাতালাতে এবং পরবর্তীতে রিজিওনালিস্ট লীগ-এ। রিজিওনালিস্ট লীগ ছিল ১৯০১ সালে প্রাত দ্য লাঁ রিবা কর্তৃক প্রতিষ্ঠিত একটি ডানপন্থী কাতালান রাজনৈতিক দল। দলটি কাতালোনিয়ার বৃহত্তর প্রশাসনিক স্বায়ত্তশাসন দাবি করে।
প্রাত দ্য লাঁ রিবা বেজেস দ্য মানরেসা নামে পরিচিত আঞ্চলিক সংবিধান রচনার জন্য প্রতিষ্ঠিত সংসদের সেক্রেটারী ছিলেন এবং এটি ১৮৯২ সালে কাতালান স্বায়ত্তশাসন ভাস্কর্যর দিকে ধাবিত হবার প্রথম পদক্ষেপ ছিল। তিনি নৌসেন্টিস্টা কাতালান জাতীয়তাবাদী ম্যানিফেস্টো লাঁ ন্যাশনালিতাত কাতালানার লেখক ছিলেন (১৯০৬)।
পরবর্তীতে ১৯০৭ সালে তিনি ইনস্টিটিউট দ'এসটুদিস কাতালানস এর সভাপতি হন এবং কাতালোনিয়া কমনওয়েলথ এর প্রবক্তা ছিলেন। তিনি উক্ত সংস্থার প্রথম প্রেসিডেন্ট হিসেবে ৬ই এপ্রিল, ১৯১৪ সালে পরলোকগমন করেন।
ভারতীয় প্রযুক্তিবিদ্যা প্রতিষ্ঠান মাদ্রাজ
ভারতীয় প্রযুক্তিবিদ্যা প্রতিষ্ঠান মাদ্রাজ বা ইন্ডিয়ান ইন্সটিটিউট অব টেকনোলজি মাদ্রাজ (সংক্ষেপে আইআইটি মাদ্রাজ) হচ্ছে ভারতের একটি সরকারি বিশ্ববিদ্যালয়। এই শিক্ষা প্রতিষ্ঠানটি ১৯৫৯ সালে তৈরি করা হয় এবং এটি তামিলনাড়ু রাজ্যের চেন্নাই শহরে অবস্থিত। এটি ছিলো ভারতের তৃতীয় আইআইটি শিক্ষা-প্রতিষ্ঠান যেটি ভারতের সরকার দ্বারা তৈরি। ২০১০-এর দশকে এই শিক্ষাপ্রতিষ্ঠানটি ছিলো ভারতের অন্যতম সেরা শিক্ষাপ্রতিষ্ঠান।
ক্যাম্পাস
আইআইটি মাদ্রাজের প্রধান প্রবেশদ্বার সরদার প্যাটেল রোডে, আদ্যার এবং ভেলাচেরি আবাসিক জেলাগুলির দ্বারা সজ্জিত। ক্যাম্পাসটি তামিলনাড়ুর রাজ্যপালের সরকারী আসন রাজভবনের নিকটে। অন্যান্য প্রবেশপথগুলি ভেলাচেরিতে (আন্না গার্ডেন এমটিসি বাস স্টপের কাছে, ভেলাচেরি মেইন রোডের কাছে), গান্ধী রোডে (কৃষ্ণ হোস্টেলের গেট বা টোল গেট হিসাবে পরিচিত, বর্তমানে বন্ধ) এবং তারামানি গেট (এসেনডাস টেক পার্কের নিকটে) অবস্থিত। ক্যাম্পাসটি চেন্নাই আন্তর্জাতিক বিমানবন্দর থেকে ১০ কিলোমিটার দূরে অবস্থিত, চেন্নাই কেন্দ্রীয় রেলওয়ে স্টেশন থেকে ১২ কিলোমিটার দূরে এবং সিটি বাসের মাধ্যমে ভালভাবে সংযুক্ত। কাস্তুরবা নগর চেন্নাই এমআরটিএস লাইনের নিকটতম স্টেশন। প্রশাসনিক ব্লকের কাছে গজেন্দ্র সার্কেলে দেখা হওয়ার আগে অনুষদের আবাসিক অঞ্চল ভেদ করে দুটি সমান্তরাল রাস্তা, বন অ্যাভিনিউ এবং দিল্লি অ্যাভিনিউ কেটে যায়। বাসগুলি নিয়মিত মেইন গেট, গজেন্দ্র সার্কেল, একাডেমিক জোন এবং হোস্টেল জোনের মধ্যে চলাচল করে।
ফ্রান্সে ইসলাম
ফ্রান্সের সংখ্যাগরিষ্ঠ মুসলিম সুন্নি সম্প্রদায়ের এবং বিদেশী বংশোদ্ভূত। ফরাসি বিদেশী অঞ্চল মায়োতে সংখ্যাগরিষ্ঠ মুসলিম জনসংখ্যা রয়েছে।একটি সমীক্ষা অনুসারে, ফ্রান্সের ৩৯% মুসলমান বলেছেন যে, তারা ২০০৮ সালে ইসলাম মতে প্রতিদিন পাঁচ ওয়াক্ত নামাজ পালন করেছেন, যা ১৯৯৪ সালে জরিপকৃত ৩১% থেকে বৃদ্ধি পেয়েছে। জুমার নামাজের জন্যে মসজিদে উপস্থিতি ২০০৮ সালে বেড়ে ২৩% হয়েছে, যা ১৯৯৪ সালের ১৬% থেকে কিছুটা বেড়েছে। ২০০৮ সালে রমজানে রোজা পালনকারীর সংখ্যা ৭০%, যা ১৯৯৪ সালের ৬০% এর তুলনায় বৃদ্ধি পেয়েছে এবং অ্যালকোহল পান করা ৩৯% থেকে কমে ৩৪% হয়েছে।
প্রাথমিক ইতিহাস
ইতিহাস মতে, ৮ম শতাব্দীতে ফ্রান্সের কয়েকটি অঞ্চলে ইসলামের আগমন ঘটে। মুসলিম সেনাবাহিনী স্পেন জয় করে সেখানে আমিরাত প্রতিষ্ঠা করার পর কয়েকবার বর্তমান ফ্রান্সের কয়েকটি অঞ্চল সাময়িক দখল করলেও সেখানে ইসলামি শাসন স্থায়ী হয়নি। হিস্পানিয়া বিজয় এবং গল আক্রমণের পর উমাইয়া মুসলিম বাহিনী ৭৩২ সালে তুরের যুদ্ধে পরাজিত হয়। কিন্তু ৭৫৯ সাল পর্যন্ত সেপ্টিমেনিয়া ধরে রাখতে সক্ষম হয়। এরপর ৯ম শতাব্দীর পর থেকে মুসলিম বাহিনী দক্ষিণ ফ্রান্সের বেশ কয়েকটি ঘাঁটি জয় করে এবং ৮৮৭ সালে ফ্র্যাক্সিনেটে আমিরাত প্রতিষ্ঠা করে। তবে ৯৭৫ সালে তারা পরাজিত হয়ে মুসলিম অঞ্চলে চলে আসে। তখন কিছু মুসলিম ফ্রান্সের বিভিন্ন অঞ্চলে থেকে যায়।
১৫৪৩-১৫৪৪ সালের শীতকালে নিস অবরোধের পর অ্যাডমিরাল হায়রেদ্দিন বারবারোসার অধীনে তুলোন একটি অটোমান নৌ ঘাঁটি হিসাবে ব্যবহৃত হয়েছিল। খ্রিস্টান জনসংখ্যাকে সাময়িকভাবে সরিয়ে নেওয়া হয়েছিল এবং অটোমানদের প্রস্থান না হওয়া পর্যন্ত তুলোন ক্যাথেড্রালকে সংক্ষিপ্তভাবে একটি মসজিদে রূপান্তরিত করা হয়েছিল। ১৬০৯-১৬১৪ সালে স্পেন থেকে মরিস্কোদের বিতাড়নের পর হেনরি ল্যাপেয়ারের গবেষণা অনুসারে প্রায় ৫০,০০০ মরিস্কো ফ্রান্সে প্রবেশ করেছিল।
১৯৬০-১৯৭০ এর শ্রম অভিবাসন
১৯৬০ এবং ৭০ এর দশকের শেষের দিকে ফ্রান্সে মুসলিম অভিবাসন বেশি হয়েছিল এবং তাদের বেশিরভাগই পুরুষ ছিল। এই অভিবাসীরা বেশিরভাগ আলজেরিয়া এবং উত্তর আফ্রিকার অন্যান্য প্রাক্তন ফরাসি উপনিবেশ থেকে এসেছিল। ধারণা করা হয় যে ফ্রান্সে ইসলামের এর থেকেও একটি পুরানো ইতিহাস রয়েছে। কারণ প্যারিসের গ্রেট মসজিদটি ১৯২২ সালে নির্মিত হয়েছিল।
ফরাসি কাউন্সিল অফ দ্য মুসলিম ফেইথ
যদিও ফ্রান্স একটি ধর্মনিরপেক্ষ রাষ্ট্র, তবে সাম্প্রতিক ফ্রান্স সরকার ফরাসি মুসলমানদের প্রতিনিধিত্বমূলক সংগঠিত করার চেষ্টা করেছে। ২০০২ সালে তৎকালীন স্বরাষ্ট্রমন্ত্রী নিকোলাস সারকোজি 'ফরাসি কাউন্সিল অফ মুসলিম ফেইথ' (Conseil Français du Culte Musulman) গঠনের সূচনা করেন। যদিও ব্যাপক সমালোচনা দাবি করে যে, এটি অন্যকিছু নয়, শুধুমাত্র সাম্প্রদায়িকতাকে উৎসাহিত করবে। যদিও CFCM অনানুষ্ঠানিকভাবে জাতীয় সরকার কর্তৃক স্বীকৃত,কিন্তু এটি একটি বেসরকারী অলাভজনক সমিতি এবং এর কোনো বিশেষ আইনি মর্যাদা নেই।
মুসলিম অভিবাসীদের প্রথম প্রজন্ম, যাদের আজ বেশিরভাগই কর্মশক্তি থেকে অবসরপ্রাপ্ত, তারা তাদের দেশের সাথে দৃঢ় সম্পর্ক রেখেছিল। কারণ সেখানে তাদের পরিবার বাস করত। ১৯৭৬ সালে সরকার এই অভিবাসীদের পরিবারকে ফ্রান্সে বসতি স্থাপনের অনুমতি দিয়ে একটি আইন পাস করে। এভাবে এই অভিবাসীদের স্ত্রী, সন্তান এবং পরিবারের অন্যান্য সদস্যরাও ফ্রান্সে আসেন। বেশিরভাগ অভিবাসী বুঝতে পারে যে, তারা নিজেদের স্বদেশে ফিরে যেতে পারে না বা চায় না। তাই স্বাভাবিকভাবে অবসর নেওয়ার আগেই তারা ফরাসি জাতীয়তা চেয়েছিল । যাহোক, অনেকেই আবাসন প্রকল্পে সেখানে একা থাকেন এবং তাদের পরিবার ও বন্ধুদের সাথে তাদের সম্পর্ক হারিয়ে ফেলেছেন। ফ্রান্সে নবজাতকদের এক তৃতীয়াংশের মুসলিম পিতা-মাতা রয়েছে এমন মিথ্যা দাবি আমেরিকীয় অভিবাসন বক্তৃতায় লালিত-পালিত হয়। কিন্তু বছরের পর বছর ধরে এটি বহুবার ভুল প্রামাণিত হয়েছে।
মাগরিব
আইএনইডির একজন গবেষক মিশেল ট্রিবালাতের মতে, ফ্রান্সের মাগরেবি বংশোদ্ভূত লোকেরা মুসলিম জনসংখ্যার ৮২% প্রতিনিধিত্ব করে। আলজেরিয়া থেকে ৪৩.২%, মরক্কো থেকে ২৭.৫% ও তিউনিসিয়া থেকে ১১.৪%। অন্যরা সাব-সাহারান আফ্রিকা (৯.৩%) এবং তুরস্ক (৮.৬%) থেকে এসেছে। তিনি অনুমান করেন যে, ২০০৫ সালে ফ্রান্সে মাগরেবি বংশোদ্ভূত ৩.৫ মিলিয়ন মুসলিম বসবাস করেছিল, যা মোট ফরাসি মেট্রোপলিটন জনসংখ্যার ৫.৮%। মাগরেবিরা মূলত ফ্রান্সের শিল্প অঞ্চল, বিশেষ করে প্যারিস অঞ্চলে বসতি স্থাপন করেছে। অনেক বিখ্যাত ফরাসি ব্যক্তি যেমন এডিথ পিয়াফ, ইসাবেল আদজানি, আর্নাউড মন্টেবার্গ, অ্যালাইন বাশুং, ড্যানি বুন এবং আরো অনেকেরই মাগরেবি বংশের ভিন্নতা রয়েছে। নীচে ফ্রান্সের মাগরেব বংশোদ্ভূত জনসংখ্যার একটি সারণী দেওয়া হল:
২০০৫ সালে মাগরেবি বংশোদ্ভূত ১৮ বছরের কম বয়সী যুবকদের শতাংশ (অন্তত একজন অভিবাসী পিতামাতা) মেট্রোপলিটন ফ্রান্সে প্রায় ৭%, গ্রেটার প্যারিসে ১২% এবং সেইন -সেন্ট-ডেনিসের ফরাসি ডিপার্টমেন্টে ২০% এর উপরে ছিল।
২০০৮ সালে ফরাসি জাতীয় পরিসংখ্যান ইনস্টিটিউট ইন্সে অনুমান করেছে যে, ১১.৮ মিলিয়ন বিদেশে জন্মগ্রহণকারী অভিবাসী এবং তাদের সরাসরি বংশধর (ফ্রান্সে জন্মগ্রহণকারী) ফ্রান্সে বসবাস করত, যা দেশের জনসংখ্যার ১৯% প্রতিনিধিত্ব করে। তাদের মধ্যে প্রায় ৪ মিলিয়ন মাগরেবি বংশোদ্ভূত। কিছু অসমর্থিত সূত্র অনুসারে, মাগরেবি বংশোদ্ভূত ৫ থেকে ৬ মিলিয়ন লোক ফ্রান্সে বাস করে, যা মোট ফরাসি মেট্রোপলিটন জনসংখ্যার প্রায় ৭-৯% এর অনুরূপ।
ধর্মীয় অনুশীলন
কিছু মুসলমান (উদাহরণস্বরূপ UOIF) ফ্রান্সে একটি ইসলামি সম্প্রদায়ের একটি সরকারী মর্যাদাসহ স্বীকৃতির জন্য অনুরোধ করে। ফরাসি কাউন্সিল অফ মুসলিম ফেইথ (CFCM) দ্বারা দুটি প্রধান সংগঠন স্বীকৃত। একটি হল, ফেডারেশন অফ দ্য ফ্রেঞ্চ মুসলিম"( Fédération des musulmans de France), অপরটি ইউনিয়ন দে সংস্থা ইসলামিকস ডি ফ্রান্স  (UOIF)। ২০০৮ সালে ফ্রান্সে প্রায় ২,১২৫টি মসজিদ ছিল ।
শিক্ষা
যেহেতু ১৯০৫ সালে চার্চ ও রাষ্ট্রের বিচ্ছেদের কারণে ফ্রান্সে সরকারীভাবে অর্থায়নকৃত রাষ্ট্রীয় স্কুলগুলি অবশ্যই ধর্মনিরপেক্ষ হতে হবে, তাই অধিকাংশ মুসলিম পিতামাতা তাদের সন্তানদের ধর্মীয় স্কুলে শিক্ষিত করতে চান। তারা প্রায়ই প্রাইভেট ক্যাথলিক স্কুল বেছে নেন। এছাড়া বিশেষ করে কয়েকটি মুসলিম স্কুল তৈরি করা হয়েছে। রেউনিওঁতে একটি মুসলিম স্কুল রয়েছে এবং ২০০১ এগার থেকে পনের বছর বয়সাী ছাত্রদের জন্য আউবারভিলিয়ার্সে প্রথম মুসলিম কলেজ চালু করা হয়েছিল। মার্কিন যুক্তরাষ্ট্র এবং যুক্তরাজ্যের বেশিরভাগ বেসরকারী বিদ্যালয়ের বিপরীতে এই ধর্মীয় বিদ্যালয়গুলি বেশিরভাগ অভিভাবকদের জন্য সাশ্রয়ী মূল্যের হয়। কারণ তাদের সরকারী ভর্তুকি দেওয়া হতে পারে।
মৌলবাদ
২০১৫2 সালের নভেম্বরে প্যারিস হামলার পর ফরাসি কর্তৃপক্ষ চরমপন্থী কার্যকলাপ এবং মৌলবাদের কারণ হিসাবে প্রথমবারের মতো তিনটি মসজিদ বন্ধ করে দেয়। মসজিদগুলো ল্যাগনি-সুর-মারনে, লিয়ন ও জেনিভিলিয়ার্সে অবস্থিত ছিল। মুসলিম সম্প্রদায়ের নেতারা জনসাধারণের বিবৃতিতে প্যারিস হামলার ব্যাপক নিন্দা করেছেন এবং ফরাসি সরকারের ইসলামপন্থী চরমপন্থার বিরোধিতা করার প্রচেষ্টার প্রতি তাদের সমর্থন প্রকাশ করেছেন।
২০১৬ সালে ফরাসি কর্তৃপক্ষ জানায় যে, ২,৫০০টি ইসলামি প্রার্থনা হলের মধ্যে ১২০টি সালাফি ধারণা প্রচার করছে এবং ২০টি মসজিদ ঘৃণাত্মক বক্তব্যের কারণে বন্ধ করে দেওয়া হয়েছে৷ ২০১৬ সালে ফরাসি কর্তৃপক্ষ জানায় যে, নিরাপত্তা হুমকির তালিকায় থাকা 20,000 ব্যক্তির মধ্যে 15,000 ইসলামপন্থী আন্দোলনের অন্তর্গত। ২০১৮ সালে ইউরোপীয় ইউনিয়নের সন্ত্রাসবিরোধী সমন্বয়কারী গিলস ডি কেরচোভ অনুমান করেন যে, বর্তমান ফ্রান্সে ১৭,০০০ মৌলবাদী মুসলিম এবং জিহাদি বসবাস করছে।
২০১৮ সালে ফরাসি গোয়েন্দা সংস্থাগুলি প্রায় ১১,০০০ ব্যক্তির উপর নজরদারি করেছে, যাদের উগ্র ইসলামবাদের সাথে সন্দেহ রয়েছে। ফ্রান্স সন্ত্রাস-সম্পর্কিত অপরাধের জন্য বিপুল সংখ্যক ব্যক্তিকে সাজা দিয়েছে যা কারাগারের জনসংখ্যা বাড়িয়েছে। এর ফলে ফরাসি কারাগারে মৌলবাদ নিয়ে সমস্যা তৈরি হয়েছে। ২০১৯ সালের ফেব্রুয়ারি মাসে গ্রেনোবলের কর্তৃপক্ষ আল-কাওসার মসজিদটি "উগ্র ইসলামপন্থী মতাদর্শ" প্রচার করার কারণে ছয় মাসের জন্য বন্ধ করে দেয়। আল-কাওসার মসজিদে প্রায় ৪০০ জন নিয়মিত নামাজি ছিল। অভিযোগ ছিল যে, বেশ কয়েকটি খুতবায় ইমাম সশস্ত্র জিহাদ, সহিংসতা এবং অন্যান্য ধর্মের অনুসারীদের প্রতি ঘৃণা প্রকাশ করে প্রজাতন্ত্রবিরোধী মূল্যবোধকে বৈধতা দিয়েছেন এবং শরিয়া আইনের প্রচার করেছেন।